ร้าน Eat Ice เป็นร้านขายน้ำแข็งไส ที่มีทั้งแบบไทยๆ และแบบประยุกต์เก๋ๆ ตามเทรน รู้สึกจะตั้งอยู่ใน ซ.พรพิสาร 2 นะคะ ถ้าจำไม่ผิด ที่ ม.ราชมงคลธัญบุรี คลอง 6

เมนูจะแบ่งออกเป็น น้ำแข็งไสสไตล์ไทยๆ เช่น ลูกชิด ข้าวโพด วุ้นมะพร้าว ถั่วแดง เฉาก๊วย เริ่มต้นที่ 15 บ. หรือไอติมกะทิไข่แข็งเลือกท๊อปปิ้งที่ใส่ก็ได้ ปังเย็น เริ่มต้น 20 บ. เครื่องดื่มเย็นจำพวกนม ชา ก็เริ่มต้นที่ 20

เมนูที่สั่ง เป็น ซุปเปอร์สตรอเบอร์รี่ ซึ่งเป็น ซิกเนเจอร์ของทางร้าน (40 บ.)
เป็นน้ำแข็งปั่นละเอียด ใส่นม โปะมาด้วยสตรอเบอร์รี่แช่แข็ง มาแบบ ตู้มๆ ไม่หวงของ ราดด้วยโยเกริ์ตและนมข้นหวานอีกชั้น เหมือนจะถ้วยเล็กดูน้อย แต่ไม่น้อยเลยค่ะ ตัวสตรอแช่แข็งนี่เปรี้ยวโดดจริงๆ ขนาดเราเป็นคนที่ชอบกินเปรี้ยวยังกินไม่ค่อยไหว แต่เจ้าของร้านใจดี บอก ถ้าเปรี้ยวไปราดนมข้นเพิ่มได้ แต่ก็ยังเปรี้ยวอยู่ดี 555 แต่โดยรวมใช้ได้ค่ะ โชคดีที่สั่งมาถ้วยเดียวแล้วกิน 2 คน ถ้ากินคนเดียว คงไม่หมดแน่ๆ

